CELEX: 31979R0546
Language: el
Date: 1979-03-22 00:00:00
Title: Κανονισμός (ΕΟΚ) αριθ. 546/79 της Επιτροπής της 22ας Μαρτίου 1979 περί υποβολής σε κατάθεση πιστοποιητικού καταγωγής των εισαγωγών κεντημένων οθονών (πανικών) οικιακής χρήσεως προερχομένων εκ Σιγκαπούρης και Μαλαισίας

Avis juridique important

|

31979R0546

Κανονισμός (ΕΟΚ) αριθ. 546/79 της Επιτροπής της 22ας Μαρτίου 1979 περί υποβολής σε κατάθεση πιστοποιητικού καταγωγής των εισαγωγών κεντημένων οθονών (πανικών) οικιακής χρήσεως προερχομένων εκ Σιγκαπούρης και Μαλαισίας  

Επίσημη Εφημερίδα αριθ. L 072 της 23/03/1979 σ. 0018 - 0018 Φινλανδική ειδική έκδοση: Κεφάλαιο 11 τόμος 8 σ. 0049  Ελληνική ειδική έκδοση: Κεφάλαιο 02 τόμος 7 σ. 0084  Σουηδική ειδική έκδοση: Κεφάλαιο 11 τόμος 8 σ. 0049  Ισπανική ειδική έκδοση: Κεφάλαιο 02 τόμος 5 σ. 0156  Πορτογαλική ειδική έκδοση : Κεφάλαιο 02 τόμος 5 σ. 0156 

ΚΑΝΟΝΙΣΜΟΣ (ΕΟΚ) αριθ. 546/79 ΤΗΣ ΕΠΙΤΡΟΠΗΣ της 22ας Μαρτίου 1979 περί υποβολής σε κατάθεση πιστοποιητικού καταγωγής των εισαγωγών κεντημένων οθονών (πανικών) οικιακής χρήσεως προερχομένων εκ Σιγκαπούρης και ΜαλαισίαςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος που ισχύει για τις εισαγωγές ορισμένων κλωστοϋφαντουργικών προϊόντων καταγωγής τρίτων χωρών(1), και ιδίως το άρθρο 2 παράγραφος 2 και το άρθρο 3  παράγραφος 4 του παραρτήματος III,  Εκτιμώντας:  ότι η καταγωγή των προϊόντων των ομάδων I και II που απαριθμούνται στο παράρτημα Ι του κανονισμού (ΕΟΚ) αριθ. 3059/78 προσδιορίζεται με κατάθεση πιστοποιητικού καταγωγής- ότι για τα προϊόντα των ομάδων III έως VI η καταγωγή δύναται να προσδιορισθεί με  δήλωση καταγωγής επί του τιμολογίου ή επί άλλου εμπορικού εγγράφου σχετικού με τα εν λόγω προϊόντα- ότι ανακαλύφθηκε ότι συνέβησαν ανωμαλίες όσον αφορά τις εισαγωγές κεντημένων οθονών (πανικών) οικιακής χρήσεως (διάκριση ex 62.02 B του κοινού δασμολογίου, κατηγορία 39), προελεύσεως Σιγκαπούρης και Μαλαισίας- ότι η Επιτροπή Καταγωγής εξέτασε, σύμφωνα με την προβλεπόμενη στον προαναφερόμενο κανονισμό διαδικασία, τη σκοπιμότητα να απαιτεί, για τα εν λόγω προϊόντα, από τις εν λόγω προμηθεύτριες χώρες, την υποβολή πιστοποιητικού καταγωγής,  ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Καταγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η εισαγωγή στην Κοινότητα οθονών (πανικών) τραπέζης,  καθαριότητος, υπηρεσίας και μαγειρείου, υφασμένων και κεντημένων, ετέρων των βαμβακηρών φλοκωτών υφασμάτων,  σπογγώδους μορφής, της διακρίσεως ex 62.02 B (κωδικοί αριθμοί NIMEXE: 62.02-41, 43, 47, 65, 73, 77) του κοινού δασμολογίου, καταγωγής Σιγκαπούρης και Μαλαισίας, υποβάλλεται σε κατάθεση πιστοποιητικού καταγωγής σύμφωνα με το περιλαμβανόμενο στο παράρτημα  VI του κανονισμού (ΕΟΚ) αριθ. 3059/78 υπόδειγμα.   Άρθρο 2  Ο παρών κανονισμός αρχίζει να ισχύει την τεσσαρακοστή πέμπτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Μαρτίου 1979.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. N 365 της 27.12.1978, σ. 1.